Trine Søraa

Trine Oline Søraa (født 1953 i Trondheim) er en norsk sakprosaforfatter og musikkpedagog.

Bakgrunn 
Trine Søraa ble født på Byneset i Trondheim, men vokste opp på Charlottenlund og Byåsen. 

Søraa startet sin karriere som lærer i 1978, og har også erfaring som reiseleder på Hurtigruten. Hun har vært autorisert trondhjemsguide siden 1994, og tidligere vært leder i Trondheim Guideforening og i Norges Guideforbund.

Radioprogram og bøker om Trondheims historie 
Som trondhjemsguide ledet Trine Søraa sammen med NRK-reporter Tom Erik Sørensen radioprogrammet Historiske Trondheim fra 2011 til 2015. Sammen skrev de også bokserien Historiske Trondheim, som ble utgitt av Museumsforlaget. Det har blitt utgitt fem bøker i serien.

Bibliografi 
 2013: Historiske Trondheim, en vandretur i historiske Trondheim, Museumsforlaget – medforfatter: Tom Erik Sørensen
 2014: Historiske Trondheim, Sanden, ilevollen og kalvskinnet, Museumsforlaget – medforfatter: Tom Erik Sørensen
 2015: Historiske Trondheim, Fra midtbyen til Lademoen, Museumsforlaget – medforfatter: Tom Erik Sørensen
 2016: Historiske Trondheim : Nidarø, Ila, Byåsen, Museumsforlaget – medforfatter: Tom Erik Sørensen
 2017: Historiske Trondheim, Mellom Tiller og Munkholmen, Museumsforlaget – medforfatter: Tom Erik Sørensen

Referanser 

Norske sakprosaforfattere
Personer fra Trondheim kommune